Talous- ja sosiaalikomitean lausunto lausunto aiheesta "Ehdotus neuvoston asetukseksi (EY) monivuotisen yleisen tullietuusjärjestelmän soveltamista tiettyihin kehitysmaista peräisin oleviin maatalous- ja teollisuustuotteisiin ja kehittyneimpien edunsaajamaiden sulkemista pois yleisten tullietuuksien soveltamisalasta koskevien neuvoston asetusten (EY) N:o 3281/94 ja (EY) N:o 1256/96 6 artiklan soveltamisesta"



Virallinen lehti nro C 073 , 09/03/1998 s. 0054



Talous- ja sosiaalikomitean lausunto aiheesta "Ehdotus neuvoston asetukseksi (EY) monivuotisen yleisen tullietuusjärjestelmän soveltamista tiettyihin kehitysmaista peräisin oleviin maatalous- ja teollisuustuotteisiin ja kehittyneimpien edunsaajamaiden sulkemista pois yleisten tullietuuksien soveltamisalasta koskevien neuvoston asetusten (EY) N:o 3281/94 ja (EY) N:o 1256/96 6 artiklan soveltamisesta" (98/C 73/16) Neuvosto päätti 14. marraskuuta 1997 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut ulkosuhteiden, kauppapolitiikan ja kehitysyhteistyön jaosto antoi lausuntonsa yksimielisesti 25. marraskuuta 1997. Ainoa esittelijä oli Helmut Giesecke. Talous- ja sosiaalikomitea hyväksyi 10. 11. joulukuuta 1997 pitämässään 350. täysistunnossa (joulukuun 10. päivän kokouksessa) seuraavan lausunnon. Äänestyksessä annettiin 119 ääntä puolesta, ja 6 pidättyi äänestämästä. 1. Johdanto 1.1. Vuodet 1994 1997 kattavana ajanjaksona yleistä tullietuusjärjestelmää uudistettiin perusteellisesti (). Tärkeä tavoite uuden monivuotisen järjestelmän käyttöönotossa oli parantaa yleisen tullietuusjärjestelmän avoimuutta ja ennustettavuutta aikaisempiin kiintiö- ja kattojärjestelmiin verrattuna. Molemmat näkökohdat hyödyttivät sekä tavaran toimittajia ja kehitysmaiden hallintoa, jotka haluavat keskittää vientipyrkimyksensä selvästi ennustettaville markkinoille, että eurooppalaisia maahantuojia, jotka tarvitsevat riittävästi kannustimia rakentaakseen uusia, pysyviä kauppasuhteita. 1.2. Uutta oli mahdollisuus poistaa kehitysmaat asteittain etuusjärjestelmästä sitä mukaa, kun ne bruttokansantuotteen ja vientikapasiteettinsa mukaan arvioituina saavuttavat korkeammat standardit. "Maailmanlaajuisen neutraliteetin" periaatteen mukaisesti tuonnin kokonaismäärä suosituimmuusasemassa olevista maista oli kuitenkin tarkoitus säilyttää ennallaan; säästetyt rahasummat käytettäisiin siis köyhempien kehitysmaiden hyväksi. 1.3. Suunnitteilla oli myös järjestelmä, joka kannustaisi kauppapoliittisesti kehitysmaita toimimaan myönteisesti sosiaali- ja ympäristönsuojelualoilla. Tämä järjestelmä on nyttemmin myös toteutettu. 2. Komission ehdotus 2.1. Nyt käsiteltävässä asetusehdotuksessaan () komissio ehdottaa, että Etelä-Korea, Hongkong ja Singapore poistettaisiin yleisiin tullietuuksiin oikeutettujen edunsaajamaiden luettelosta objektiivisten, selvästi määriteltyjen hyvinvointikriteerien perusteella. 2.2. Rahoitusselvityksessä tulliedun arvioidaan olevan 40,3 miljoonaa ecua vuonna 1997. Tämä summa on tulevaisuudessa määrä käyttää köyhien kehitysmaiden hyväksi. 2.3. Näiden kolmen maan poistamisen yleisen tullietuusjärjestelmän edunsaajamaiden luettelosta ei pitäisi poistaa alueellisen kumulaatiojärjestelyn etuja. 2.4. 1. päivänä tammikuuta 1998 astuu voimaan uusi sosiaali- ja ympäristöalan kannustinjärjestelmä. 3. Komitean huomiot 3.1. Komitea hyväksyi 20.10.1994 antamassaan lausunnossa () yleisen tullietuusjärjestelmän perusteelliseen uudistamiseen liittyvät toimet. Lausunnossa korostettiin toivomusta, että menettelytapoja olisi kokonaisuudessaan pyrittävä yksinkertaistamaan huomattavasti. Tämä olisi komitean käsityksen mukaan sekä kehitysmaiden että eurooppalaisten maahantuojien etujen mukaista. 3.2. Ottaen huomioon myös komitean toivoma etusijan antaminen erityisen köyhille maille komitea puoltaa näiden kolmen maan poistamista luettelosta. Vuodesta 1996 lähtien on tuen piiristä jo poistettu erilaisia erityisen suorituskykyisiä tavararyhmiä (vrt. liite). 3.3. Komitea kaipaa asetuksen (EY) N:o 3281/94 artiklaa 20 vastaavia siirtymäsäännöksiä meri- ja sisävesikuljetuksille. 3.4. Komitea kannattaa myös neutraliteettiperiaatteen soveltamista rahoitusselvityksen mukaisesti. Komitea toivoo, että tällä tavoin vapautuvat tuettavat määrät siirtyvät mahdollisimman pian köyhimpien kehitysmaiden käyttöön. 3.5. Komitea puoltaa myös komission ehdotusta, ettei valtioiden poistaminen tullietuuksiin oikeutettujen maiden luettelosta vaikuta alueelliseen kumulaatiojärjestelyyn, johon erityisesti Singapore osallistuu ASEAN-maana. Näin teollinen yhteistyö ei häiriinny näissä maissa. Eräät hiljattain voimaan astuneet poikkeukset, jotka koskevat alkuperäsääntöjä eräiden Etelä- ja Kaakkois-Aasian kehitysmaiden osalta, ovat kuitenkin jo jossain määrin heikentäneet järjestelmän avoimuutta. 3.6. Vaikka TSK hyväksyi lausunnossaan erityisjärjestelyt, jotka kannustavat myönteisiin toimiin sosiaali- ja ympäristönsuojelualoilla, komitea huomautti myös tähän mahdollisesti liittyvistä ongelmista (). Komitea toistaa mielipiteensä, jonka mukaan tämä sinänsä erinomainen ajatus toimii vain siinä tapauksessa, ettei sen myötä huononneta koko järjestelmän avoimuutta ja ennustettavuutta. Näin voi käydä hyvin helposti. 3.7. Komitea on pannut kiinnostuneena merkille, että uudistettu tullietuusjärjestelmä on lisännyt avoimuutta ja ennustettavuutta ja tuonut myönteisiä vaikutuksia sekä viejille ja kehitysmaiden hallinnolle että eurooppalaisille maahantuojille. Komitea on huolissaan, että koko järjestelmän avoimuus ja ennustettavuus saattaa heikentyä, ja pyytää komissiota pohtimaan päätöksessään näitä näkökohtia hyvin tarkoin, tarkkailemaan vaikutuksia ja informoimaan myös komiteaa vuosittaisissa kertomuksissaan. Bryssel, 10. joulukuuta 1997. Talous- ja sosiaalikomitean puheenjohtaja Tom JENKINS () "Ehdotus neuvoston asetukseksi (EY) monivuotisen yleisen tullietuusjärjestelmän soveltamisesta vuosina 1995 1998 tiettyihin kehitysmaista peräisin oleviin teollisuustuotteisiin". "Ehdotus neuvoston asetukseksi (EY) yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90 ja (ETY) N:o 3900/91 soveltamisen jatkamisesta vuodelle 1995". COM(94) 337 final. () KOM(97) 533 lopull. () EYVL C 397, 31.12.1994 () Lausunnon kohta 9. LIITE talous- ja sosiaalikomitean lausuntoon >TAULUKON PAIKKA> >TAULUKON PAIKKA>